《晚发英德》
明代·孙蕡

山城斗大临江横，数椽茆屋炊烟青。炎风吹林桂花落，斜日倒影沧江明。

沧浪万顷舟如叶，舟子齐桡歌激烈。一篙新水静悠悠，今日江头雨初歇。

作者简介：（1334—1389）广东顺德人，字仲衍，号西庵。博学工诗文。明兵下广东，蕡为何真作书请降。洪武中历虹县主簿、翰林典雅。预修《洪武正韵》。出为平原簿，坐事被逮，罚筑京师城垣。旋得释。十五年，起苏州经历，坐累戍辽东。又以尝为蓝玉题画，论死。有《西庵集》。